LĪGUMS Nr. _____________
par vienreizējās lietošanas medicīnisko preču un materiālu piegādi funkcionālās diagnostikas vajadzībām

Rīgā									2016.gada___. ___________

SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, kuru saskaņā ar statūtiem un 20.01.2016 pilnvaru Nr.A1/1.1-18/16/5pārstāv valdes priekšsēdētāja Anita Slokenberga un valdes loceklis Kaspars Plūme, turpmāk tekstā – Pircējs, un	
SIA „Mediq Latvija”, reģistrācijas Nr. 40103295181, juridiskā adrese Raunas iela 41C, Rīga, LV-1084, kuru saskaņā ar pilnvaru pārstāv direktore Ingrīda Šlosberga, turpmāk tekstā saukts Piegādātājs, no otras puses, abi kopā un turpmāk tekstā saukti – Puses, katrs atsevišķi – Puse,
pamatojoties uz Pircēja rīkotā iepirkuma „Vienreizējās lietošanas medicīnisko preču un materiālu piegāde funkcionālās diagnostikas vajadzībām”, id. nr. RAKUS 2015/91M (turpmāk tekstā – Iepirkums) rezultātiem noslēdz šādu līgumu, turpmāk tekstā – Līgums:

1. Līguma priekšmets un Līguma summa
1.1. Līguma priekšmets ir vienreizējās lietošanas medicīnisko preču un materiālu (turpmāk tekstā – Preces) piegāde funkcionālās diagnostikas vajadzībām atbilstoši Līguma Pielikumam Nr.1.
1.2.  Piegādātājs apņemas piegādāt Pircējam, bet Pircējs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma Pielikumā Nr.1.
1.3.  7 (septiņu) mēnešu prognozējamais Preču daudzums norādīts Līguma Pielikumā Nr.1.
1.4.  Piegādātājam nav pretenziju, ka Pircējs iepērk tādu Preču daudzumu, kāds nepieciešams Pircēja darbības nodrošināšanai. Pircējam nav pienākuma iepirkt visu plānoto Preču daudzumu.
1.5.  Preces cenā ir iekļauti visi izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pircējam saskaņā ar šo Līgumu.
1.6.  Līguma summa ir līdz EUR 3758,50 (trīs tūkstoši septiņi simti piecdesmit astoņi euro un 50 centi) bez pievienotās vērtības nodokļa (PVN). PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. 

2. Līguma darbības termiņš
2.1. Līgums stājas spēkā ar tā abpusējas parakstīšanas brīdi un tiek noslēgts uz 7 (septiņiem) mēnešiem.
2.2.  Ja Līguma darbības laikā nav izlietota visa Līguma summa, Puses var vienoties par Līguma termiņa pagarinājumu līdz visas Līguma summas izlietojumam.

3. Piegādes noteikumi
3.1. Piegādes noteikumi – DDP (INCOTERM 2010).
3.2.  Preču piegādes vietas:
3.2.1. stacionārs „Gaiļezers”, Hipokrāta ielā 2, Rīgā;
3.2.2. stacionārs „Latvijas Onkoloģijas centrs”, Hipokrāta ielā 4, Rīgā;
3.2.3. stacionārs „Biķernieki”, Lielvārdes ielā 68, Rīgā;
3.2.4. stacionārs „Linezers”, Linezera ielā 6, Rīgā;
3.2.5. stacionārs „Latvijas Infektoloģijas centrs”, Linezera ielā 3, Rīgā;
3.2.6. stacionārs „Tuberkulozes un plaušu slimību centrs”, Upeslejas, Stopiņu novadā.
3.3.  Preču pasūtīšanu veic struktūrvienību pilnvarotās personas:
3.3.1. stacionārā „Gaiļezers” – aptiekas vadītāja;
3.3.2. stacionārā „Latvijas Onkoloģijas centrs” – aptiekas vadītāja;
3.3.3. stacionārā „Biķernieki” – aptiekas vadītāja;
3.3.4. stacionārā „Linezers” – aptiekas vadītāja;
3.3.5. stacionārā „Latvijas Infektoloģijas centrs” – aptiekas vadītāja;
3.3.6. stacionārā „Tuberkulozes un plaušu slimību centrs” – aptiekas vadītāja.

3.4.  Preces pasūta telefoniski, pa faksu vai elektroniski.
3.5.  Kontaktpersonas šī Līguma darbības laikā:
3.5.1. No Pircēja puses: Aptiekas dienesta vadītāja Laila Eglīte, tālr. 67042778, e-pasts: laila.eglite@aslimnica.lv;  
3.5.2. No Piegādātāja puses: Klientu/pārdošanas konsultante Baiba Cīrule, tālr. 67802459 fakss 67147063, e-pasts: baiba.cirule@mediq.com. 

4. Preces kvalitāte
4.1. Piegādātājs apņemas piegādāt Preces pienācīgā kvalitātē un atbilstošā iepakojumā, kas nodrošina Preces saglabāšanu tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem.
4.2. Piegādātājs atbild par Preču kvalitāti līdz tās derīguma termiņa beigām un sedz Pircējam visus ar Preču neatbilstību kvalitātei saistītos zaudējumus. 
4.3. Nekvalitatīvu, bojātu un pasūtījumam neatbilstošu Preci Piegādātājs apmaina pret atbilstošu Preci 2 (divu) darba dienu laikā pēc paziņojuma saņemšanas no Pircēja. Izdevumus, kas saistīti ar Preču apmaiņu, sedz Piegādātājs.
4.4. Precēm jābūt marķējumam un instrukcijām latviešu valodā atbilstoši spēkā esošajiem normatīvajiem aktiem.

5. Preces piegādes un saņemšanas kārtība
5.1.  Preces tiek piegādātas atsevišķās partijās, pamatojoties uz Pircēja veiktiem iepriekšējiem pasūtījumiem, kas pamatojas uz Pircēja rīcībā esošajiem Preces atlikumiem. Katrā pasūtījumā Pircējs norāda pasūtīto Preču veidu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pircējs izvēlas pēc saviem ieskatiem.
5.2. Piegādātājs izpilda pasūtījumus, piegādājot visas pasūtījumos norādītās Preces vienas darba dienas laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi.  
5.3.  Preču piegādi, izkraušanu un novietošanu Pircēja telpās nodrošina Piegādātājs. Piegādātājs ir atbildīgs par Preču transportēšanas apdrošināšanas izdevumiem.
5.4.  Par Preču nodošanu tiek sastādīti un abpusēji parakstīti Preču pavadzīmes – rēķini, kas apliecina to, ka pasūtījums ir izpildīts. Preču pavadzīmēs – rēķinos tiek fiksēts piegādāto Preču daudzums un cena atbilstoši šā Līguma Pielikumam Nr.1.
5.5. Ja ražotājs veic noteiktas izmaiņas un Piegādātājs nespēj vairs piegādāt Līguma pielikumā Nr.1 noteiktās Preces, bet Piegādātājs var nodrošināt tā paša ražotāja iepirkuma specifikācijai atbilstošas ekvivalentas Preces piegādi par Līguma Pielikumā Nr.1 norādīto vai zemāku cenu, Pasūtītājs ir tiesīgs veikt Piegādātāja piedāvātās ekvivalentās Preces pārbaudi un atbilstības gadījumā noslēgt rakstveida vienošanos par ekvivalentās Preces piegādi, izdarot grozījumus Līgumā.

6. Norēķinu kārtība
6.1.  Pircējs veic apmaksu 60 (sešdesmit) dienu laikā pēc Preču pavadzīmes – rēķina abpusējas parakstīšanas. 
6.2.  Pirkuma apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.
6.3.  Līgumā noteiktie maksājumi tiek uzskatīti par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.

7. Pušu tiesības un pienākumi
7.1. Piegādātājam ir pienākums:
7.1.1. veikt savlaicīgu Preču piegādi saskaņā ar šī Līguma noteikumiem;
7.1.2. piegādāt Preces atbilstoši Piegādātāja iesniegtajam piedāvājumam (Līguma Pielikums Nr.1);
7.1.3. piegādāt Preces ne dārgāk par Piegādātāja iesniegtajā piedāvājumā (Līguma Pielikums Nr.1) norādītajām cenām visā Līguma darbības laikā;
7.1.4. ja Piegādātājs turpmāk nespēj Piegādāt Preces atbilstoši Līguma noteikumiem, nekavējoties, bet ne vēlāk kā vienas darba dienas laikā, rakstiski informēt Pircēju.
7.1.5. ja Piegādātājs piegādājis Līgumam vai kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pircēja puses, aizstāt neatbilstošās Preces ne vēlāk kā 2 (divu) darba dienu laikā pēc paziņojuma saņemšanas no Pircēja.
7.1.6. uzņemties atbildību trešo personu un Pircēja priekšā par kaitējumu, kas tiem radušies sakarā ar Preču kvalitātes trūkumu. 
7.1.7. ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām, nekā noteikts Līguma Pielikumā Nr.1, informēt Pircēju un piegādāt šīs Preces par šādām zemākām cenām.

7.2. Piegādātājam ir tiesības:
7.2.1. saņemt pirkuma maksu par pienācīgi piegādātam Precēm;
7.2.2. saņemt līgumsodu, ja Pircējs nav veicis maksājumus.

7.3. Pircējam ir pienākums:
7.3.1. nodrošināt Piegādātāja pienācīgi piegādāto Preču pieņemšanu;
7.3.2. nodrošināt saņemto Preču pienācīgu uzglabāšanu;
7.3.3. norēķināties par saņemtajām Precēm.
7.4. Pircējam ir tiesības:
7.4.1. atteikties pieņemt Preces, ja netiek ievērotas Līgumā noteiktās Preču piegādes vietas vai piegādes termiņš;
7.4.2. atteikties pieņemt Līgumam vai kvalitātes prasībām neatbilstošas Preces;
7.4.3. ja Piegādātājs turpmāk nespēj piegādāt Preces, vai atsakās piegādāt Preces par Līguma Pielikumā Nr.1 noteiktām vai zemākām cenām, Pircējs ir tiesīgs rīkoties atbilstoši Līguma 9.1. un 8.2. punktos noteiktajam.

8. Pušu atbildība
8.1.  Abas Puses ir pilnībā savstarpēji atbildīgas par zaudējumiem, kuras tās nodara viena otrai ar šā Līguma neizpildi vai nepienācīgu izpildi.
8.2. Ja Piegādātājs nevar piegādāt Preces, vai atsakās piegādāt Preces par Līguma Pielikumā Nr.1 noteiktām vai zemākām cenām, Pircējam ir tiesības saņemt līgumsodu EUR 75, 00 (septiņdesmit pieci euro un 00 centi) par katru nepiegādātos Preču pozīciju.
8.3.  Gadījumā, ja Piegādātājs nepiegādā Preces noteiktajā termiņā, tad Pircējam ir tiesības pieprasīt no Piegādātāja līgumsodu 0,05% (nulle komats nulle pieci procenti) apmērā no nokavētās piegādes (pasūtījuma) kopsummas par katru nokavēto dienu, bet ne vairāk kā 10 % no Līguma summas.
8.4.  Gadījumā, ja Pircējs neievēro šajā Līgumā noteikto norēķinu termiņu, tad Piegādātājam ir tiesības pieprasīt no Pircēja līgumsodu 0,05% (nulle komats nulle pieci procenti) apmērā no laikā neapmaksātās summas par katru nokavēto dienu, bet ne vairāk kā 10% no neapmaksātās summas.
8.5. Līgumsoda samaksa neatbrīvo Puses no pārējo Līguma saistību izpildes.

9. Līguma grozīšanas kārtība un kārtība, kādā pieļaujam atkāpšanās no Līguma
9.1. Pircējam ir tiesības izbeigt Līgumu 10 (desmit) dienas iepriekš rakstiski paziņojot Piegādātājam, ja:
9.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
9.1.2. pret Piegādātāju ir uzsākta maksātnespējas procedūra, vai tā darbība ir apturēta;
9.1.3. piegādātājs nepiegādā Preces atbilstoši Līguma noteikumiem, Līguma Pielikumam Nr.1, Pircēja pasūtījumam vai piegāde nokavēta vairāk kā 10 (desmit) dienas;
9.1.4. Piegādātājs nepilda citus Līguma noteikumus.
9.2. Līguma izbeigšanas gadījumā Pircējs samaksā Piegādātājam par atbilstoši Līguma noteikumiem veiktajām Preču piegādēm, ja Puses nevienojas citādi.



10. Nepārvarama vara
10.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, zemestrīce, karadarbība u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm neparedzēja un nevarēja paredzēt.
10.2. Ja šie apstākļi turpinās vairāk nekā 1 (vienu) mēnesi, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse, ja vien tas objektīvi iespējams, tiek informēta par Līguma izbeigšanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
10.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

11. Citi nosacījumi
11.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.
11.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.
11.3. Puses apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.
11.4. Pušu domstarpības, kas saistītas ar Līguma izpildi, tiek risinātas vienošanās ceļā. Gadījumā, ja Puses nevar vienoties, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
11.5. Ja Līguma darbības laikā notiek Pušu reorganizācija u.tml., to tiesības un pienākumus realizē tiesību un saistību pārņēmējs.
11.6. Piegādātājs nevar nodot Līguma saistību izpildi trešajām personām bez Pircēja iepriekšējas rakstiskas piekrišanas.
11.7. Juridiskās adreses vai bankas rekvizītu maiņas gadījumā Pušu pienākums ir piecu dienu laikā paziņot par to otrai Pusei.
11.8. Līgums sastādīts uz 4 (četrām) lapām divos eksemplāros. Katram Līguma eksemplāram pievienots Pielikums Nr.1 uz 1 (vienas) lapas. Viens Līguma eksemplārs glabājas pie Piegādātāja, otrs pie Pircēja, abiem eksemplāriem ir vienāds juridiskais spēks.

12. Līdzēju rekvizīti un paraksti

